open-index/open-wikipedia-markdown huggingface dataset:
Öregrund

**Öregrund** er en by i Östhammar kommune i Uppsala län i landskapet Uppland i Sverige. I 2010 hadde tettstedet  innbyggere.

Öregrund fikk bystatus i 1491 og ligger cirka 20 kilometer nordvest for Östhammar.

## Referanser


## Eksterne lenker
*
Peter Nordberg

**Peter Nordberg** (født 1969) er en svensk musiker (sang og gitar) og låtskriver bosatt på Södermalm i Stockholm. Han vokste opp i Stockholm, men bodde fra 1989 til 2000 i utlandet. Først i London og Italia før han i 1995 flyttet til Stavanger. Her ga han i 1999 ut sitt debutalbum *Tiden visar vägen* på det stavangerbaserte plateselskapet Skarv og laget i tillegg «Do it in the sand», som ble gitt ut som den offisielle sangen til sandvolleyturneringen i Stavanger. I 2005 ga han ut albumet *Slott i sanden* på eget plateselskap hjemme i Sverige. Under sitt opphold i Norge ble han kjent med Vidar Johnsen som han begynte å samarbeide musikalsk med i 2006. Sammen spilte de inn albumet *[[Ord og ögonblick]]* som ble gitt ut på Sony BMG i 2007. Albumet solgte raskt til platina og ble nominert til Spellemannprisen 2007 i klassen popgruppe. I 2008 ga Sony Music ut oppfølgeren *Mål & Mening* og året deretter duoens tredje album, *Ild & Vatten*.  

## Diskografi
**Album**
* *Tiden visar vägen* (1999, Skarv. 2008 WAP)
* *Slott i sanden* (2005, Hvilan grammofon. 2008 WAP)
* *[[Ord og ögonblick]]* (2007, Sony BMG) med Vidar Johnsen
* *[[Mål & mening]]* (2008, Sony BMG) med Vidar Johnsen
* *[[I ild og vatten]]* (2009, Sony Music) med Vidar Johnsen
* *Om man inte är här* (2016, Hvilan Grammofon)
* *Vi är bara ord* (2018 Hvilan Grammofon)

**EP**
* *Hellre i det blå* (2014 Hvilan Grammofon)
* *Serenad* (2017 Hvilan Grammofon)

**Singler**
* «Om du lämnar mig nu ger jag fan i hela solen» (2014 Hvilan Grammofon)
* «I början av september» (2015 Hvilan Grammofon)
* «Orden mellan raderna» (2015 Hvilan Grammofon)
* «Luft» (2015 Hvilan Grammofon)
* «Snön Faller» (2016 Hvilan Grammofon)
* «Ensam hemma» (2017 Hvilan Grammfon)
* «Faller» (2017 Hvilan Grammofon)
* «Där var du» (2017 Hvilan Grammofon)

## Eksterne lenker
* 
*
Whatever (Green Velvet)

:*For [[Aimee Mann]]s album, se [[Whatever (album)]]
***Whatever*** er [[Green Velvet]]s andre album. På dette albumet eksperimenterer Green Velvet med litt mørkere industriell stil, og har sangtekster basert på rasisme, narkotikamisbruk, og hva hans stil er. Dette albumet ble mer kjent i [[Europa]], med sanger som «La La Land» og «Genedefekt».

==Sporliste==
#«Genedefekt»
#«La La Land»
#«Sleepwalking» 
#«Waitin' 4 The Day2End» 
#«Stop Lyin'»
#«Gat»
#«Stranj»
#«When?»
#«Minimum Rage»
#«Dank» (Med gjemt spor, «Why Try?»)

**'Australsk Bonusplate*': 
#*La La Land* (Poxy Music vs Kid Kenobi Remix) 
#*La La Land* (Biz E Reshuffle) 
#*La La Land* (Futureshock Club Mix) 
#*La La Land* ([[Par-T-One]] Mix) 
#*La La Land* (Zzino vs Filterheadz Mix) 
#*La La Land* ([[Dave Clarke]] Remix) 
#*Genedefekt* ([[Cajmere]] Mix) 
#*Genedefekt'' (Geo Vogt Mix) 

Inkluderer også videoer til «La La Land» og «Genedefekt».

## Eksterne lenker
*
Korsør

**Korsør** er en by på Sjælland i Danmark. Den ligger ved Storebælt ved Storebæltsbroens østre ende. Byen har 14&nbsp;418 innbyggere (2023) og ligger i Slagelse kommune i Region Sjælland. 

## Beskrivelse
Byen er delt i to bydeler av havnen og Korsør Nor. Den nordlige bydelen heter Halsskov. Frem til Storebæltsbroen ble bygget lå det her en fergehavn for bilfergen til Knudshoved. Denne lå nord i Halsskov. Helt i syd, nær dagens havn, lå jernbanestasjonen og havnen for jernbanefergen. Stasjonen var endestasjon på linjen fra København. 

Både jernbanestasjonen og begge fergehavnene ble nedlagt i forbindelse med åpningen av broen. En ny jernbanestasjon ble da åpnet nord for Halskov.
__NOTOC__
## Historiske bygninger

På sydsiden av havnen, like ved dagens flåtestasjon, ligger et strategisk plassert festningsanlegg. Det har historie helt tilbake til 1100-tallet. Festningen har idag et stort rødt tårn, samt noen magasinbygninger oppført på 1600-tallet. Dette er omgitt av volder og voldgrav. Idag er dette et museum.

I den nordøstlige ende av byen ligger herregården Tårnborg.

*Korsør Biograf Teater*, byens kino, som ble grunnlagt i august 1908, er verdens eldste fungerende kino. Den drives av 35 frivillige og fungerer som en foreningskino.

## Flåtestasjon
Flåtestasjonen like ved det gamle festningsanlegget er en av Danmarks to flåtebaser. Den har mange hundre ansatte og er hjemsted for en stor del av den danske marines skip. De tilhørende depoter finnes her og i Korsørs nærhet.

*Flådestation Korsør* danner de fysiske rammer for *Søværnets Operative Logistiske Støttecenter Korsør* (OPLOG KOR) og fungerer som administrativt hovedkvarter for 2. eskadre, og noen enheder fra 1. eskadre. Flåtestasjonen ble oprettet 2. mai 1960.

Blant de skip som har (2017) basehavn på flådestation Korsør er
* 3 fregatter av Iver Huitfeldt-klassen: F361 Iver Huitfeldt, F362 Peter Willemoes og F363 Niels Juel.
* 6 patruljefartøyer av Diana-klassen: P520 Diana, P521 Freja, P522 Havfruen, P523 Najaden, P524 Nymfen og P525 Rota.
* 1 miljøskip av Supply-klassen: A561 Gunnar Seidenfaden.
* 1 miljøskip av Seatruck-klassen: A563 Marie-Miljø.
* 1 miljøskip av Miljø-klassen: Y341 Miljø 103.
* 1 marinehjemmevernsfartøy av MHV 800-klassen: MHV 813 Baunen.

## Galleri

Fil:Map of Korsør (around 1900).jpg|Korsør omkring 1900
Fil:KorsørFestung1.JPG|Korsør festning
Fil:KorsørKönigshof.JPG|Kongegården i Korsør
Fil:Korsør - parti fra Gågaden.JPG|Parti fra gågaten
Fil:Korsør - den gamle station.JPG|Den gamle stasjonen
Fil:Korsør-NBhf1.JPG|Den nye stasjonen
Fil:Korsør - Havnearkaderne.JPG|Innseiling til Korsør havn
Fil:Korsør Posthaus und Eisbootmuseum Halsskov.jpg|Den gamle postbygningen


## Referanser




## Eksterne lenker
* 
* Dansk Center for Byhistorie - Korsør
Whatever

**Whatever** kan vise til

*Whatever (slang)

I **musikk**:
*''Whatever'', Aimee Manns første album.
*''Whatever'', album av Green Velvet
*«Whatever», sang av En Vogue
*«Whatever», sang av Godsmack
*«Whatever», sang av Oasis
*«Whatever», sang av Ayumi Hamasaki
*«Whatever», sang fra *[[Zen Arcade]]* av Hüsker Dü
*«Whatever», sang av Our Lady Peace
*«United States of Whatever» sang av Liam Lynch fra 1999.
Rødøy herredstyre 1938−1940

**Rødøy herredstyre 1938−1940** er en oversikt over representanter og vararepresentanter i Rødøy herredstyre etter herredstyrevalget i 1937.

Herredstyrevalget 1937 var det første valget hvor Det norske Arbeiderparti stilte liste i Rødøy herred. Partiet stilte til valg under navnet *Rødøy herreds fisker og arbeiderparti (Det norske Arbeiderparti)*.

## Herredsstyrevalget 1937

### [[Det norske Arbeiderparti|Rødøy herreds fisker og arbeiderparti (Det norske Arbeiderparti)]] (6 representanter)

### Øvrige representanter <sup>1</sup>

1 Representantene er ikke fordelt på partier

## Kilder
* Arkivet, Rødøy kommune, ved Trond Aakvik den 17. desember 2007
Whatever (Godsmack)

**Whatever** er hardrock-bandet Godsmacks første sang. *Whatever* er på albumet Godsmack, og er sangen som «satte dem på kartet». Det er også en av Godsmacks mest kjente sanger.
Kveldehallen

**Kveldehallen** er en idrettshall i Kvelde, ca. 20&nbsp;km nord for Larvik sentrum. Den blir blant annet brukt til håndball, basketball, volleyball og badminton.

Hallen, som eies av Larvik kommune, ble bygd i 1979.

## Referanser
Mouvement patriotique du Salut

**Mouvement patriotique du Salut** eller **MPS** er det ledende politiske partiet i Tsjad.

MPS' presidentkandidat fra presidentvalget i Tsjad som ble avholdt 20. mai 2001, Idriss Déby, vant med 63,2 % av stemmene. I parlamentsvalget i Tsjad 21. april 2002 vant partiet ifølge IPU 113 av 155 seter. Til tross for flertallet regjerer partiet i koalisjon med to mindre partier – *[[Union nationale pour la démocratie et le renouveau]]* og *[[Union pour le Rénouveau et la démocratie]]*. I presidentvalget i Tsjad 2006 ble Déby gjenvalgt med 64,7 % av stemmene.

Før 1990 var MPS et opprørsparti, og opererte fra Sudan med finansiell støtte fra Libya.

## Referanser
Torshälla

**Torshälla** er en by i Eskilstuna kommune i Södermanlands län i landskapet Södermanland i Sverige. I 2010 hadde tettstedet  innbyggere. 

Torshälla fikk bystatus i år 1317 av kong Birger Magnusson og er en av Sveriges eldste byer.

Ebelingmuseet ligger i Torshälla.

## Referanser
Erik Zsiga

**Erik Janos Zsiga** (født 1976) er en svensk forfatter og politisk aktivist av svensk-ungarsk opprinnelse. Han er utdannet siviløkonom fra Handelshögskolan i Stockholm, fil. kand. i etnologi fra Stockholms universitet og bedrev jusstudier ved Lunds universitet.

Tidligere har han bl.a. vært pressesekretær for Moderata Ungdomsförbundet, prosjektleder for *[[Moderna Tider]]*, journalist og lederskribent i *[[Svenska Dagbladet]]*, programanvarlig i den borgerlige tenketanken Timbro (2006–2009), pressetalsmann og pressesjef i Electrolux (2009–2012) og pressesekretær for utenriksminister Carl Bildt (2012–2014). Han har utgitt bøkene *[[Popvänstern]]* (2004) og *[[Hejdå Östeuropa!]]* (2007).

## Eksterne lenker
* Erik Zsiga forteller om da familien forlot Ungarn
Forent Russland

**Forent Russland** (russisk: , *Jedinaja Rossija*) er det regjerende politiske partiet i Russland. Det har ingen klart definert ideologi, men beskriver seg selv som et sentrumsparti. Partiet bekjenner seg også til en «russisk konservatisme», men er først og fremst utpreget pragmatisk. Forent Russland har også blitt beskrevet som autoritært.

Forent Russland er et støtteparti for president Vladimir Putin, og ledes fra våren 2012 av daværende statsminister Dmitrij Medvedev. Partiet har hatt flertall alene i Statsdumaen siden 2007 og grunnlovsflertall siden 2016. Med støtte fra partiet vant Putin og Medvedev presidentvalgene i 2004, 2008 og 2012.

## Historie
Siden oppløsningen av Sovjetunionen er Forent Russland det siste i en rekke av partier som er dannet for å støtte presidentens politikk, uten at presidenten selv er medlem av noe politisk parti. Dette hendte også i Boris Jeltsins regjeringstid. Partiet ble dannet ved sammenslåingen av partiene Enhet og Fedrelandet – Hele Russland i desember 2001. I starten ble partiet ledet av en trio bestående av Sergej Sjojgu, Jurij Luzjkov og Mintimer Sjajmijev. I november 2002 ble Boris Gryzlov ny leder. Våren 2008 ble Vladimir Putin enstemmig valgt til ny leder, før han ble avløst av statsminister og tidligere president Dmitrij Medvedev fire år senere. Før 2008 pleide Putin likevel å opptre på partilandsmøter og tale til forsamlingen. Hverken Putin eller Medvedev har ønsket formelt medlemskap.

I parlamentsvalget i 2003 ble Forent Russland det klart største partiet, med 37,6 % av stemmene og fikk 222 av de 450 plassene i Statsdumaen. Etter valget sluttet så mange uavhengige representanter seg til Forent Russland, at partiet oppnådde grunnlovsflertall i Statsdumaen. I presidentvalet i 2004 støttet partiet kandidaturet til sittende president Putin, og i presidentvalet i 2008 støttet partiet Medvedev, som Putin også støttet. Etter partiet sine egne beregninger var 65 av de 89 lederne av Russlands føderasjonssubjekter medlemmer av Forent Russland mot slutten av 2005. I parlamentsvalget i 2011 tapte partiet sitt grunnlovsflertall, men beholdt sitt rene flertall.

Aleksandr Sidjakin ble leder av Den Sentrale Eksekutivkomiteen på kongressen 4. desember 2021.

Partiets symbol er en bjørn.

## Formenn

* Dmitrij Medvedev 2012–d.d.
* Vladimir Putin 2008–2012
* Boris Gryzlov 2005–2008
* Sergej Sjojgu 2001–2005

## Referanser


## Eksterne lenker
* 
*
Råjern

**Råjern**, eller (eldre) **rujern**, er innen metallurgi en sprø, ikke smibar jernlegering fremstilt ved smelting av jernmalm i masovn. Etter at smeltet jern som tappes ut i bunnen av en masovn. Dette inneholder mye karbon (kullstoff, typisk mellom 3,8-4,7 %), silikater og andre slaggstoffer og er derfor altfor sprøtt og hardt til å være brukbart. Prosessen der karbon- og urenhetsinnholdet i råjernet ble senket til under 2 % for å bli formbart kalles herding. Det er viktig at det er noe karbon igjen, ettersom helt rent jern er altfor mykt. 1-2 prosent karbon er bra, da blir det passe hardt. Råjernet brukes ikke direkte til å forme gjenstander da det er for hardt.

I moderne stålproduksjon forekommer dette materialet kun som et mellomprodukt i flytende form med rundt 4,5 % karboninnhold, da under betegnelsen råjern. Betegnelsen råjern brukes i dag kun om støpejern, noe som normalt ikke skjer i moderne stålproduksjon, hvor råjernet får justert karboninnholdet og videreforedlet til råstål uten å størkne.

## Referanser


## Eksterne lenker
Skilderhus

Et **skilderhus** er et lite, militært vakthus med ståplass til én vakt. Et skilderhus er ofte søyleformet og har åpen dør.

Skilderhus står gjerne ved porter og inngangspartier til militærleire, kaserneområder, kommandokvarter, våpendepoter og fengsler, eller utenfor slott og borger der monarker og fyrster holder til. Tidligere kunne det også være skilderhus utenfor rådhus og regjeringsbygninger. Skilderhuset brukes som leskur for skiltvakter, som ofte er kledt i stram uniform, og er akkurat passe stort til at en soldat på vakt kan stå oppreist i det når det er regn og uvær.

Skilderhus er vanligvis laget av tre, men faste skilderhus i stein har blitt satt opp som beskyttelse mot sideskudd utenfor porter. Mange skilderhus, blant annet i Tyskland, har vært malt stripete og i kraftige farger.

Ordet *skilderhus* kommer fra det tyske *Schilderhaus* der *schildern* betyr «å stå på vakt (med skjold)». *Skildehus* har i dansk også blitt brukt om vakthytte for sporvekslere ved jernbanen. Der har ordet dessuten vært et nedsettende kallenavn for en lang og klossete person. På svensk kalles skilderhus *skyllerkur*, på engelsk *sentry box*.


Högvakten, Stockholms slott.jpg|*Högvakten* utenfor Stockholms slott 2006. Skiltvaktene bærer tradisjonell pigghjelm.
Guard Prague castle 5768.jpg|Skiltvakt ved tradisjonelt stripete skilderhus utenfor Slottet i Praha i Tsjekkia 2005.
Moscow - Tomb of the Unknown Soldier - Guard.JPG|Æresvakt foran skilderhus i moderne utforming ved den ukjente soldats grav utenfor Kreml-palasset i Moskva i Russland 2006
King Tut Presidential Police Dog Sentry Box 1929.jpg|Politimann ved White House Police Force i skilderhus ved Det hvite hus i Washington, D.C.


## Referanser


## Eksterne lenker
*
Brødr. Sunde

**Brødr. Sunde as** ble etablert av Karl Sunde i 1917 i Spjelkavik, Borgund som senere ble en del av Ålesund kommune. Driften ble videreført av sønnen Olav Sunde. De andre sønnene var medeiere i fabrikkene. Olav Nils Sunde er barnebarn av grunnleggeren og overtok den internasjonale delen av selskapet da faren Olav delte selskapet på de tre barna. På 1950-tallet utviklet selskapet seg fra produksjon av fiskeredskaper til petrokjemi og produkter av ekspanderbar polystyren under navnet Sundolitt.

Konsernet produserer og distribuerer sine produkter fra 24 produksjonsenheter i 6 land i Europa.

Fra seks salgs- og produksjonsanlegg i Norge produseres og distribueres Sunpack og Sundolitt over hele landet.
## Referanser


## Eksterne lenker
* Sunde, varemerke for ekspanderbar polystyren.  Sunde er råvaren for fremstilling av Sunpack og Sundolitt.
*Sunpack, varemerke for emballasjeprodukter til industrien
* Sundolitt, varemerke for byggisolasjon
JoJo (sanger)

**«Jojo»** er en amerikansk sanger hvis egentlige navn er **Joanna Noëlle Blagden Levesque** (født 20. desember 1990 i Brattleboro, Vermont, USA). Hun fikk først suksess i 2004, og er både pop- og r'n'b-sanger, sangskriver og skuespillerinne.

## Oppvekst
Familien hennes flyttet en del, og hun har bodd blant annet i Keene, New Hampshire og Foxborough, Massachusetts. Hennes far, Joel Maurice Levesque, er en blues-sanger og hennes mor, Diana Anne Blagden, sang i et kirkekor og var vaskehjelp. De hadde en relativ lav inntekt, og foreldrene hennes skilte seg da Jojo bare var tre år. Faren hennes bor nå i New Hampshire og Jojo har bodd med moren sin i New Jersey helt siden hun begynte å få suksess. Kallenavnet Jojo har sin opprinnelse fra Levesques barndom.

## Referanser


## Eksterne lenker
* 
* 
* 
*
Mariefred

**Mariefred** er en by i Strängnäs kommune i Södermanlands län i landskapet Södermanland i Sverige. I 2010 hadde tettstedet  innbyggere.

Byens bakgrunn er knyttet til Gripsholms slott og til 1370-tallet da Bo Jonsson Grip lot bygge et slott på en odden Gripsholm. Etter flere utbygginger ble dette slottet et kongelig slott under Gustav Vasa på 1530-tallet. Ved slottet finnes også Gripsholm-runesteinen.

Mariefred har Sveriges eldste gjestgiveri, Gripsholms gjestgiveri, som dateres tilbake til 1609. Ved Mariefreds vestkant ligger naturreservatet Hjorthagen. Det er et inngjerdet område med gamle eiker og frittgående dåhjort.

Navnet Mariefred stammer fra det kloster som kartusianermunker oppførte fra 1493 der hvor dagens kirke ligger. Dette klosteret hadde navnet *Pax Mariae* («Marias fred», Mariefreds kloster), og bebyggelsen rundt tok dette navnet. I 1498 ble Gripsholm underlagt klosteret. 

Mariefred fikk bystatus i 1605 av Karl IX. Den opprinnelige bybebyggelsen var omgitt av Kärnbo prestegjeld og Mälaren, og var begrenset til et lite område nær det nåværende sentrum. Den gamle bykjernen er fortsatt meget lik som på et kart fra 1759.

I løpet av 1600-tallet led Mariefred tre alvorlige branner; i 1620-årene, i 1640 og i 1682, da kirken brant ned.[8] Det året var det totalt 85 eiendommer innenfor bygrensen. I 1759 hadde antallet tomter økt til 91, og i 1897 var det 100 eiendommer.

På midten av 1800-tallet var det trafikk med både seilskip og dampskip til byen, både med gods og passasjerer. I 1834 ble det bygget en dampbåtbrygge ved Kölnholmen ved byens sørøstlige hjørne. I 1873 ble det etablert en vanlig dampbåttjeneste for turlister. En lastebrygge ble bygget mellom 1898 og 1902. Dagens dampbåtforbindelse mellom Mariefred og Stockholm opprettholdes med S/S Mariefred som har betjent ruten hver sesong siden 1903.

I 1895 ble det åpnet jernbanetrafikk mellom Läggesta og Mariefred, på et sidespor fra Norra Södermanlands Jernvägsaktiebolags nybygde strekning mellom Södertälje og Eskilstuna. Jernbanen ble overtatt i 1931 av Statens Jernvägar. I 1964 ble jernbanetrafikken mellom Läggesta og Mariefred avviklet. Linjen ble avelektrifisert og sporvidden endret seg fra normalsporet til 600 mm smalspor da Östra Södermanland Railway bygget en smalsporet museumsjernbane året etter. Ved jernbanestasjonen er det en permanent utstilling om historien til 600 mm-sporene. Damplokomotiv kjøres for turister fra begynnelsen av mai til siste søndag i september. 
Fil:Mariefred.jpg|Mariefred
Fil:Mariefred Rathaus.jpg|Mariefred rådhus
Fil:Mariefred1.jpg|Mariefred jernbanestasjon
Fil:Mariefred church 23 BG.jpg|Mariefred kirke
Fil:Gripsholms värdshus aug 2011.jpg|Gripsholms verdshus
Fil:Mariefred 23 BG.jpg|Mariefred ångbåtstasjon
Fil:Mariefred Schloss Gripsholm.jpg|Gripsholms slott
Fil:SÖ179 Gripsholm Runestone.jpg|Gripsholm runestein 


## Referanser
Kjedsomhet

**Kjedsomhet** er en følelsesmessig og psykologisk tilstand som individer opplever når de mangler noe å gjøre eller stimulanser, ikke interesserer seg for sine omgivelser eller føler at den tidsperioden de gjennomlever er begivenhetsløs. Den kan også bli tolket som et moderne fenomen med en kulturbetinget dimensjon. Kjedsomhet skiller seg fra depresjon og apati. Individer som kjeder seg, opplever det som ubehagelig.

## Psykologi
Det finnes ulike definsjoner på kjedsomhet. Kjedsomhet er definert av Cynthia D. Fisher som en av de viktigste sentrale psykologiske prosessene: "en ubehagelig, forbigående affektiv tilstand der individet føler en mangel på interesse og vansker med å konsentrere seg om en aktivitet." Mark Leary forklarer kjedsomhet som: "en affektiv opplevelse assosiert med kognitive oppmerksomhetsprosesser." Robert Plutchik karakteriserte kjedsomhet som en mild form for avsky. I positiv psykologi beskrives kjedsomhet som et svar på en moderat utfordring med mer enn nok ferdigheter til.

Det er når mennesker blir forhindret fra å delta i ønsket aktivitet, at mennesker blir tvunget til å engasjere seg i uønsket aktivitet, eller når folk rett og slett ikke er i stand til å opprettholde et engasjement i en aktivitet. Tilbøyelighet til kjedsomhet er tendenser til å oppleve alle typer kjedsomhet. Nyere forskning har funnet ut at kjedsomhet er assosiert med oppmerksomhetssvikt. Kjedsomhet og dens tilbøyelighet er teoretisk og empirisk knyttet til depresjon og andre lignende lidelser. Selv om kjedsomhet blir sett på som en triviell og mild irriterende faktor, har det vært knyttet til et svært mangfoldig spekter av potensielle psykologiske, fysiske, pedagogiske og sosiale problemer.

Fraværende er der et individ viser uoppmerksom eller er glemsk. Fravær er en ikke diagnostisert tilstand. Når et individ lider av sinnsløshet, har en tendens til å vise tegn på hukommelsesvikt og svak erindring om nylige oppståtte hendelser. Dette kan være et resultat av andre tilstander som kan diagnoseres, som hyperaktivitetsforstyrrelse og depresjon. I tillegg til et fravær, kan det lede til en rekke konsekvenser som påvirker dagliglivet og som gir langsiktige problemer.

## Se også
*Apati
*Dystymi
*Motivasjon

## Referanser
Kamfer

**Kamfer** er et hvitt, gjennomsiktig, voksaktig, krystallint, fast stoff med karakteristisk lukt. Kamfer anvendes ofte i ulike typer av eterisk olje og finnes i blant annet tigerbalsam.

Kamfer utvinnes av en olje som finnes i treet japankamfer (*[[Cinnamomum camphora]]*) og som i kontakt med luft danner krystaller med spesiell lukt og først brennende, siden kjølende smak. Det tilsettes nitrocellulose for fremstilling av celluloid, et stoff som siden 1950-årene langt på vei har gått ut av produksjon fordi det var ekstremt brannfarlig. 

## Reaksjoner
Typiske kamferreaksjoner:
* bromering
:
* oksidering med salpetersyre
:
*omdanning til isonitrokamfer
:

Kamfer kan også bli redusert til isoborneol med natriumborhydrid.

## Biosyntese
I biosyntese er kamfer fremstilt fra geranyl pyrofosfat, via syklisering av linaloyl pyrofosfat til bornyl pyrofosfat, etterfulgt av hydrolyse til borneol og oksidering til kamfer.

## Se også
* Kamferdrops
* Kamferdråper

## Kilder
*
Huset Bonaparte

**Bonaparte** (opprinnelig *Bounaparte*) er et fransk fyrstehus med italiensk opphav. Korsikaneren Napoléon Bonaparte ble keiser av Frankrike, og stiftet fyrstehuset Bonaparte. Senere har flere etterkommere av huset blitt monarker i Spania, Napoli, Holland og Westfalen, og Napoleon III av Frankrike ble den siste monarken. De som ønsker en etterkommer av Napoleon Bonaparte på den franske kronen, kalles bonapartister.

}

## Referanser
Rettferdig Russland

**Rettferdig Russland: Moderland/Pensjonister/Liv**, (russisk **Справедли́вая Росси́я: Ро́дина/Пенсионе́ры/Жизнь**, *Spravedlivaja Rossija: Rodinia/Pensionery/Zjizn*) er et russisk politisk parti. Partiet ble stiftet den 28. oktober 2006 da de tre partiene Rodinia, Det russiske pensjonistpartiet (*Rossijskaja partija pensionerov*) og Det russiske livspartiet (*Rossijskaja partija zjizni*) slo seg sammen. Rodinia var det eneste av disse tre partiene som var representert i dumaen fra før. Det nye partiet ble opprinnelig ansett som en sterk støttespiller for Vladimir Putin, og det har kommet anklager om at partiet ble grunnlagt med presidentadministrasjonens støtte med hensikt å sikre seg et kontrollerbart venstreparti for å svekke kommunistpartiet KPRF. Siden 2010 har partiet derimot snudd og utviklet seg til å bli en sterkt kritiker av Putin, og var blant annet det eneste partiet i Statsdumaen som stemte mot den omstridte NGO-loven i 2012, som gjorde at politiske organisasjoner som mottar støtte fra utlandet må registrere seg som utenlandske agenter.
Formelt ble sammenslåingen gjennomført ved at Rodinia endret navn, og medlemmene av de to andre partiene ble oppfordret om å melde seg inn i det nye partiet. Lederen for det nye partiet ble Sergej Mironov, som tidligere var lederen for Livspartiet.

Den første testen for det nye partiet ble regionalvalg i 14 av Russlands føderasjonssubjekter den 11. mars 2007.

## Referanser


## Eksterne lenker
* 
*
Ait-Ben-Haddou

**Aït Benhaddou** (arabisk:** آيت بن حدّو**) er en befestet by, eller ksar, langs den gamle karavaneruten mellom Sahara og Marrakech i Marokko, som er et ledd i de transsahariske handelsrutene. Byen ligger i Ouarzazate-provinsen, og er kjent for sine vakre kasbaher.

Kasbahene, som er bygget av tegl eller leire, skades regelmessig i regntiden, og de fleste av byens innbyggere bor nå i moderne hus på den andre siden av elven. Noen familier bor imidlertid fremdeles innenfor ksar.

På grunn av de godt bevarte bygningene og bystrukturen har Aït Benhaddou vært et verdensarvsted siden 1987 

Byen er svært populær som filmlocation, og flere kjente filmer har blitt helt eller delvis innspilt her, blant andre:
* *[[Lawrence of Arabia]]* (1962)
* *[[Nilens juvel]]* (1985) 
* *[[Jesus (1979 film)|Jesus]]* (1979)
* *[[The Living Daylights]]* (1987)  
* *[[Jesu siste fristelse]]* (1988) 
* *[[The Sheltering Sky]]* (1990) 
* *[[Kundun]]* (1997) 
* *[[Mumien (1999)|Mumien]]* (1999) 
* *[[Gladiator (film)|Gladiator]]* (2000)
* *[[Alexander (film)|Alexander]]* (2004)

## Eksterne lenker
* 
* theculturedtraveler.com
* Interactive 360° panorama of Ait Benhaddou (Java, 0,9 MB)
----
Fredrik Nilsen (fotballspiller)

**Fredrik Nilsen** (født 23. mars 1988) er en norsk fotballspiller som spiller for Brann. 

Han har tidligere spilt for Ullensaker/Kisa og Kongsvinger

## Referanser


## Eksterne lenker
*
Anti-Apartheid Movement

**Anti-Apartheid Movement**, opprinnelig kjent som **Boycott Movement**, var en britisk organisasjon som gikk i bresjen for den internasjonale motstandsbølgen mot Sør-Afrikas apartheidregime og støttet de mørkhudede.

## Referanser
Kjetil Manheim

**Kjetil Esten Haraldsson Manheim** (født 1968) – artisthavn «Morbid Manheim» eller bare **«Manheim»** – er originalmedlem og tidligere trommeslager i det norske svartmetallbandet Mayhem. 

Pr. 2026 spiller han i bandet Order, som han også var med på å starte opp i 2013. I 2024 deltok han på Mayhems 40-årsjubileumsturné.

## Biografi

### 1984–1988 Mayhem
Som 15-åring startet Manheim svartmetallbandet Mayhem sammen med Jørn «Necrobutcher» Stubberud (bass) og Øystein «Euronymous» Aarseth (gitar), i 1984. Før de møtte Aarseth hadde Manheim og Stubberud allerede spilt sammen i flere band, men ville heller lage noe mørkere og hardere – som Venom og Sodom. Det var da de møtte Aarseth, som hadde samme ambisjoner.

### 1988– Støymusikk
Manheim forlot bandet etter utgivelsen av debutalbumet *[[Deathcrush]]* i 1987. Hans nye musikalske lidenskap ble noise, og siden 2001 har han spilt konserter i Oslo sammen med Russell Haswell, Lasse Marhaug og duoen Fe-mail. Han var medlem i musikkollektivet Big Robot (2010–2011), og deltar regelmessig i bandprosjektet Sonisk Blodbad.

### 2013 – Svartmetallsupergruppa Order
I 2013 dannet Anders Odden (Cadaver, Satyricon) supergruppa Order sammen med Manheim, Eirik «Billy» Norheim (tidl. «Messiah» i Mayhem) og René Jansen (Cadaver). Etter Jansens bortgang i 2014 ble Stig Atle «Stu Manx» Amundsen (Gluecifer) med på bass.

### 2024 Turné med Mayhem
Manheim deltok på Mayhems turné i anledning 40-årsjubileet i 2024.

### Annen yrkeskarriere
Da Manheim trakk seg fra Mayhem i 1987 tok han utdanning innen finans, og var ansatt i et forsikringsselskap før han gikk over til å jobbe med etablering av ulike nettjenester. Han var daglig leder for *blogg.no* fra 2011 til den ble nedlagt i 2018. I intervjuer og portretter gjøres det gjerne et poeng av kontrasten mellom tilhørigheten hans til svartmetall mot det "streite" utseendet med kortklipt hår og blazer.

## Diskografi

### Mayhem

* Mayhem – *Pure Fucking Armageddon,* demo (Funny Farm Inc., 1986)
* Mayhem – *[[Deathcrush]]* (Posercorpse Music, Inc., 1987)

### Big Robot

* Big Robot & Conrad Schnitzler – *Horror Odyssee* (TIBProd. Italy, 2009)
* Big Robot – *Electric Hymn To Pan* (TIBProd. Italy, 2011)

### Sonisk Blodbad

* Sonisk Blodbad feat. Clive Jones – *Drown*, single (Inner Robotic Records, 2014)
* Sonisk Blodbad – *Deux* (Inner Robotic Records, 2015)

### Order

* Order – *Folly Grandeur*, kassett (egenutgivelse, 2016)
* Order – *Lex Amentiae* (Listenable Records, 2017)
* Order – *The Gospel* (Listenable Records, 2021)

### Andre

* Maranata – *Total Repair* (OHM Records, 2010)
* against the grain – *against the grain*, LP (egenutgivelse, 2011)
* Sleepyard – *Head Values* (Apollon Records, 2022)

## Filmografi

* ''Once Upon A Time In Norway'' – som seg selv (Grenzeløs Productions, 2007)
* *Pure Fucking Mayhem* – som seg selv (Film i Halland, 2008)
* *Helvete* – som seg selv (NRK, 2020)

## Referanser


## Eksterne lenker
* 
*
Bananer i pyjamas

***Bananer i pyjamas*** (orig: *Bananas in Pyjamas*) er en australsk barneserie som gikk på ABC fra 1992 til 2001 og igjen fra 2011 til 2013. Serien handlet om to bananer, kledd i stripete pyjamas, som het B1 og B2. Bananene levde sitt enkle liv i vanlige omgivelser, og hadde som alle andre sine problemer som skulle løses. Programmet blandet tegnefilm og realfilm.

I Norge ble serien sendt på TV 2 fra 1999. Den gikk primært på kanalens morgensendinger. De norske stemmene var ved Håvard Bakke (B1) og Tommy Karlsen (B2).

Bananer i pyjamas er opprinnelig en sang. Sangen, som ble skrevet av Carey Blyton i 1970, ble så populær blant små barn at det ble laget en animasjonsfilm til den. På lik linje med ''Teletubbies'' ble det laget mange produkter av Bananer i pysjamas, og det ble en stor salgssuksess i andre land. Serien blitt vist i over 30 land, deriblant USA, Japan, Canada, New Zealand, Sør-Afrika og England.

## Referanser


## Eksterne lenker
*
Schoondijke

**Schoondijke** er en landsby i Nederland, i provinsen Zeeland. Den ligger i kommunen Sluis, om lag 5 km sør for Breskens.

Schoondijke var egen kommune til 1970, da den ble slått sammen med Oostburg.

## Referanser


## Eksterne lenker
* Map of the former municipality in 1868
Gouvernement d’Union Nationale de Transition

**Gouvernement d'Union Nationale de Transition**, eller **GUNT**, var en koalisjonsregjering av væpnede grupper som *de facto* ledet Tsjad fra 1979 til 1982, under den mest kaotiske perioden i den langvarige borgerkrigen som startet 1965. GUNT erstattet den skjøre Malloum-Habré-alliansen, som kollapset februar 1979. Den nye regjeringen var preget av innbyrdes striding som førte til væpnede konfrontasjoner. I 1980 invaderte Libya Tsjad til støtte for GUNTs president Goukouni Oueddei mot GUNTs tidligere forsvarsminister Hissène Habré.

På grunn av press fra internasjonalt hold og det komplekse forholdet mellom Goukouni and Gaddafi, ba  førstnevnte Libya november 1981 å forlate Tsjad til fordel for en Inter-African Force (inter-afrikansk styrke) (IAF). IAF viste ingen vilje til konfrontasjon mot Habrés milits. I august 1982 kastet Habrés milits Goukouni, og Habré ble innsatt som president.

GUNT, alltid under ledelse av Goukouni, forble en koalisjon av opposisjonelle grupper med intensjoner om å styrte Habré. Libya kom igjen til å spille en avgjørende rolle, med massiv støtte til Goukouni, men GUNT var blitt en stedfortreder for Libya i konflikten. Fra 1983, gjennom en fransk intervensjon i Tsjad, ble mulighetene for å styrte Habré nærmest blokkerte, da Libyas og GUNTs kontrollerte områder var begrenset til nord i Tsjad. Interne stridigheter og problemer med libysk støtte, arrestasjonen av Goukouni inkludert, førte til GUNTs oppløsning i 1986.
Pavel Brutt

**Pavel Aleksandrovitsj Brutt** (født 1982) er en profesjonell russisk bane- og landeveissyklist.

Brutt ble profesjonell i 2001 med Itera. Han vant 5. etappe i Giro d'Italia 2008.

## Meritter

;2001
:11. etappe, Vuelta a Venezuela
:2004
:2. etappe, Circuito Montañés
;2006
:Sammenlagt, Tour of Greece
;2007
:GP Chiasso
:9. etappe, Tour de Langkawi
;2008
:5. etappe, Giro d'Italia
;2009
:Tour de Vendée
:2.-plass sammenlagt, Tour de Wallonie
:3.-plass, 7. etappe at Giro d'Italia
;2011
: Nasjonal Mester Landevei
:Classica Sarda
:8.-plass sammenlagt, Romandie rundt
::1. etappe
;2012
:Volta Limburg Classic
:4.-plass, Rund um Koln

## GrandTours-deltagelser
* Vuelta 2012 - nr 106 sammenlagt
* Giro 2012 - nr 95 sammenlagt
* Tour 2011 - Brøt 8. etappe
* Giro 2011 - nr 128 sammenlagt
* Tour 2010 - nr 102 sammenlagt
* Giro 2009 - nr 125 sammenlagt 
* Vuelta 2008 - nr 105 sammenlagt
* Giro 2008 - Brøt 9. etappe
* - Etappeseier, 5. etappe
* Giro 2007 - nr 87 sammenlagt

## Fotnoter


## Referanser


## Eksterne lenker
* 
*
The Sims: Unleashed

***The Sims: Unleashed*** er den femte utvidelsespakken til videospillet ''The Sims''. Pakken kom ut 26. september 2002.

I denne pakken får simmene muligheten til å skaffe husdyr. Blant annet kan spilleren kjøpe hunder, katter og papegøyer. Man får òg nye saker til huset og hagen. Du kan også ta med dine simmer til byen for å kjøpe dyr eller selge grønnsaker.
## Referanser



## Eksterne lenker
*
Hertford

**Hertford** er et verdslig sogn i distriktet East Hertfordshire og en grevskapsby for Hertfordshire i England. Folketellingen for sognet i 2011 viste en befolkning på 25 909 innbyggere. Byen ligger bare 35&nbsp;km fra London, men har et landlig preg. Mange av de som bor der, pendler til jobb i London. Det går tog fra Hertford til Charing Cross.

## Etymologi
Den eldste referansen til byen opptrer i Bedas *[[Anglernes kirkes historie|Historia ecclesiastica gentis Anglorum]]* (*Anglernes kirkes historie*), skrevet en gang rundt 730. Forfatteren viser til *Herutford*. Første stavelse «Herut» er angelsaksisk for hva som i dag skrives som «hart» på engelsk. Det har betydning en voksen kronhjort. Andre ledd er «ford», og betyr krysningspunkt over en elv, et vadested. Opprinnelsen til navnet er således vadestedet hvor det var hjorter. *[[Domesday Book]]* i 1086 stavet byens navn som *Hertforde*.

## Vennskapsbyer
Hertford har følgende vennskapsbyer:

*  Évron
*  Wildeshausen
*  Hartford, Connecticut

## Referanser


## Eksterne lenker
* 
* Hertford Town Council 
* Hertfordshire County Council
* Discover Hertford
Strindbergsfeiden

**Strindbergsfeiden** oppstod da August Strindberg i 1910 kritiserte Karl XII, da han anså ham for å ha vært sykelig dominerende og med en kamplyst på grensen til galskap. Satirikeren Ludvig Kumlien portretterte deretter Strindberg som en renholdsarbeider som kjører av gårde med en statue av Karl XII i en trillebår. Deretter fulgte en heftig kulturell debatt mellom radikale intellektuelle og konservative. Strindberg i sin tur begynte å angripe en stor del av den svenske samfunnseliten, blant annet Sven Hedin, Verner von Heidenstam, Oscar Levertin og kongehuset. 

Striden pågikk helt til Strindbergs død i 1912.
Olshammar

**Olshammar** er et tettsted i Askersund kommune i Örebro län i landskapet Närke i Sverige. I 2010 hadde tettstedet 271 innbyggere.

Stedet er kjent for å være der Verner von Heidenstam hadde sin oppvekst. I kirken Birgittakyrkan kan man blant annet se inskripsjoner som han laget i kirkegulvet som barn.

## Referanser
Rikskriminalpolisen

**Rikskriminalpolisen** (i dagligtale *Rikskriminalen* eller *Rikskrim*, forkortet *RKP*) var Sveriges nasjonale politi og virket over hele landet.

RKP ble ledet av rikskriminalpolischef Therese Mattsson. Myndigheten gikk inn under den overordnede statlige myndigheten Rikspolisstyrelsen (RPS), hvor også Säkerhetspolisen (SÄPO) inngikk.

RKP ble kalt inn når man anså en forbrytelse for å være noe som angikk hele landet. Det dreiet seg vanligvis om tyngre lovbrudd, som for eksempel når man mistenkte at forbryterne hadde beveget seg utenfor länet og det lokale politiet eller länspolitiet derfor ikke hadde mulighet til å gripe inn.

RKP hadde både ansatt sivile og agenter. Man hadde også avdelinger for internasjonale lovbrudd.

## Eksterne lenker
* Rikskriminalpolisens hjemmeside
Selous Scouts

**Selous Scouts** var et spesialstyrkeregiment av den rhodesiske hæren som opererte fra 1973 og frem til innføringen av flertallsstyre og landets uavhengighet som Zimbabwe i 1980. De ble navngitt etter den britiske oppdageren Frederick Courteney Selous (1851&ndash;1917), og deres motto var *pamwe chete*, som oversatt fra shona betyr «alle sammen», «bare sammen» eller «fremover sammen». Konsesjonsbrevet til Selous Scouts lød «den hemmelige elimineringen av terrorister/terrorisme både innenfor og utenfor landet».

## Referanser
Anne-Sissel Skånvik

**Anne-Sissel Skånvik** (født 30. august 1959 i Sømna i Nordland) er konserndirektør for kommunikasjon og samfunnskontakt i flyselskapet Norwegian.

Skånvik er utdannet fra Norsk journalisthøgskole (1986), statsviter fra Universitetet i Oslo (1992) og har sjefskurs1 fra Forsvarets høyskole (2008). Hun har erfaring fra blant avisen *[[Dagbladet]]*. Fra 1992 til 1996 var hun redaktør i Statistisk sentralbyrå. Hun var informasjonssjef og avdelingsdirektør i Finansdepartementet fra 1996 til august 2004, og deretter konserndirektør for kommunikasjon i Telenor. Skånvik har vært en del av konsernledelsen i Norwegian fra februar 2009.

## Referanser




## Eksterne lenker
* «Ledelsen», fra nettsidene til Norwegian Air Shuttle
Det demokratiske parti (Serbia)

Det **demokratiske partiet** (Демократска странка, *demokratska stranka*) er det største sosialdemokratiske partiet i Serbia og ble grunnlagt i 1990. Partiet er et Europa-orientert, liberalt sentrum-venstre-parti, og er medlem av Sosialistinternasjonalen. Det regjerer sammen med både det liberal-konservative G17+, og med det eks-kommunistiske Sosialistpartiet SPS.

## Oppslutning i valg
Det ble avholdt et nyvalg i Serbia den 11. mai 2008 og alliansen *For et europeisk Serbia* med blant annet partiet til Boris Tadić og Srpski Pokret Obnove, ledet av Vuk Drašković, vant uventet valget med 38,7% av stemmene, og fikk 17 nye mandater i parlamentet. Det serbiske radikale partiet og Tomislav Nikolić gjorde et dårlig valg, trass i de forutgående meningsmålingene og fikk 29,1% av stemmene og 77 mandater (en tilbakegang på 4 mandater).

## Partiledere
* Dragoljub Mićunović 1990-1994
* Zoran Đinđić 1994-2003
* Zoran Živković 2003-2004
* Boris Tadić 2004-2012
* Dragan Đilas 2012-2014
* Bojan Pajtić 2014-

## Referanser


## Eksterne lenker
*
Fransk Ekvatorial-Afrika

**Fransk Ekvatorial-Afrika** (fransk: *Afrique Équatoriale Française, AEF*) var en føderasjon av franske kolonier med beliggenhet i Sentral-Afrika, fra Kongoelven og nord til Sahara-ørkenen. 

Føderasjonen, etablert i 1910, besto av fire territorier: Gabon, Mellom-Kongo (nå Republikken Kongo), Oubangui-Chari (eller Ubangi-Shari, nå Den sentralafrikanske republikk) og Tsjad, selv om sistnevnte ikke var under full kontroll før i 1920. Guvernør-generalen var stasjonert i Brazzaville, med representanter i hvert av territoriene.

I 1911 oppga Frankrike deler av området til tysk Kamerun som et resultat av Agadir-krisen. Området ble tilbakelevert etter at Tyskland tapte første verdenskrig, men Kamerun ble, som et resultat av et mandat i Folkeforbundet, ikke igjen integrert i AEF.

Gjennom andre verdenskrig støttet Fransk Ekvatorial-Afrika, under ledelse av Félix Éboué de frie franske styrkene (med unntak av Gabon, som støttet Vichy-regimet i perioden 16. juni 1940 til 12. november 1940) og ble et senter for deres aktiviteter i Afrika.

Under den fjerde franske republikk (1946–58) var føderasjonen representert i det franske parlamentet. Da territoriene i Fransk Ekvatorial-Afrika hadde folkeavstemning i september 1958 om hvorvidt de skulle kreve autonomt selvstyre, ble føderasjonen oppløst. I 1959 ble de nye republikkene samlet i Unionen av sentralafrikanske republikker, før de oppnådde fullstendig uavhengighet i august 1960.

## Litteratur
* Pakenham, Thomas (1991) * The scramble for Africa, 1876-1912*, London : Weidenfeld and Nicolson, s. 738, ISBN 0-29-781130-4
* Petringa, Maria (2006) *Brazzà, A Life for Africa*, Milton Keynes : AuthorHouse, s. 276, ISBN 1-4259-1198-6
Kjersti Kleven

**Kjersti Kleven** (f 1967 i Ulsteinvik), norsk bedriftsleder, medeier i *John Kleven AS* og styremedlem i Telenor siden 31. mai 2007. Hun har tidligere vært prosjektsjef ved *Nordvest Forum AS* i fem år, og personalsjef i Rolls-Royce Marine AS. Kleven har også vært forsker i Fafo. 

Hun har flere styreposisjoner i Kleven Maritime AS. Kleven har en cand.polit fra UiO. Hun har også bred erfaring fra frivillige organisasjoner og har vært leder i Landsrådet for Norges barne- og ungdomsorganisasjoner.

## Eksterne lenker
* Nytt styremedlem i Telenor
Jan Bondeson

**Jan Bondeson** (født 17. desember 1962) er en svensk-britisk lege og forfatter. Han er ansatt ved revmatologisk avdeling på Cardiff University School of Medicine.

I tillegg til sin karriere som lege, har Bondeson skrevet en rekke sakprosabøker om en rekke emner, som medisinske abnomaliteter og avvik, og uløste mordmysterier, ofte på grensen til det makabre. Han har også skrevet en av de få engelskspråklige bøkene om Palmemordet. I forbindelse med en bokutgivelse gav han et kort intervju til *PublishersWeekly*. Han er biografen av London-monsteret, en forløpet til Jack the Ripper, som stakk femti kvinner i baken, og skrevet om Edward 'the Boy' Jones som forfulgte dronning Viktoria og stjal hennes undertøy.

Som lege og som medisinsk forsker har han mer enn sytti publikasjoner i vitenskapelige tidsskrifter.

## Bibliografi
* (1992): *Medicinhistoriskt kuriosakabinett : Essayer*, Kiviksgårdens Förlag.
* (1996): *Effects of disease-modifying antirheumatic drugs on macrophage signal transduction and the induction of proinflammatory cytokines*, Lunds universitet.
* (1997): *A cabinet of medical curiosities*, I.B. Tauris Publishers
* (2000): *The two-headed boy, and other medical marvels*, Cornell University Press, ISBN 0-8014-3767-9-
* (2001): *Buried Alive. The Terrifying History of Our Most Primal Fear*, W. W. Norton, ISBN 0-393-32222-X (paperback, 2002), ISBN 0-393-04906-X.
* (2001): *London Monster. Terror on the Streets in 1790*, University of Pennsylvania Press, ISBN 0-8122-3576-2.
* (2004): *Great Pretenders. The True Stories Behind Famous Historical Mysteries*, W W Norton & Company
* (2004): *Herring. A History of the Silver Darlings*, ISBN 0-7524-2988-4.
* (2005): *Blood on the Snow: The Killing of Olof Palme*, ISBN 0-8014-4211-7.
* (2011): *Queen Victoria's Stalker: The Strange Case of the Boy Jones*, Kent State Univ Press

## Referanser


## Eksterne lenker
* Jan Bondesons medisinske publikasjoner. *Cardiff University School of Medicine*
Mull

**Mull** kan referere til:

*Mull (Skottland) Øy på Hebridene i Skottland.

*Mull of Kintyre (sang) Singel utgitt av Paul McCartney og hans gruppe Wings.

*Mull of Kintyre (Skottland) Halvøy i det sørvestlige Skottland.
Zuiderduintjes

**Zuiderduintjes** er ei lita frisisk øy mellom Rottumeroog og provinsen Groningen i Nederland. Zuiderduintjes er en rest av Rottumeroog fra tidligere, da denne var mye større enn idag. Øya er et viktig stoppested for fugler og sel. Øya tilhører provinsen Groningen.

## Eksterne lenker
*
Gert Petersen

**Gert Verner Petersen** (1927–2009) var en dansk journalist og politiker fra Socialistisk Folkeparti, som han ledet fra 1974 til 1991. Han ble født i Nykøbing Falster og var student ved *Nykøbing Katedralskole* i 1945. Deretter studerte han historie ved Københavns Universitet.

Han var som 13-årig i noen måneder (1940) medlem av Danmarks Nationalsocialistiske Arbejderparti https://web.archive.org/web/20070311044038/http://www.jp.dk/meninger/ncartikel%3Aaid%3D3906920, men skiftet politisk standpunkt og ble fra 1943 aktiv i motstandsbevegelsen. Han ble arrestert av Gestapo i 1944 og fengslet i Frøslevlejren til okkupasjonen var over. 

I 1945 gikk han inn i Danmarks Kommunistiske Parti (DKP), men sto snart for en demokratisk sosialisme. Han fulgte med Aksel Larsen ut av DKP og de to stiftet Socialistisk Folkeparti (SF) den 22. november 1958.

Han var sentralstyremedlem i SF fra 1961 og partiformann 1974–1991. Han formulerte en demokratisk, særdansk *folkesocialisme* som moderniserte SF på et tidlig tidspunkt, og staket ut en tredje retning mellom sosialdemokrati og kommunisme. Han var siden 1980-tallet talsmann for den «arbejderflertalsstrategi» som partiet vedtok om samarbeid med Socialdemokratiet og de andre partiene på venstresiden.

## Politiske verv
* Medlem av Folketinget 1966–88, innvalgt fra kretser på øyen Fyn
* Medlem av Europaparlamentet (1977–79)
* Medlem av Europarådets parlamentariske Forsamling fra 1994

## Journalistikk og bibliografi
* Medredaktør for det kommunistiske bladet *Dialog* 1953–60
* Redaktør for *[[Her og Nu]]* 1967–74]
* *Vejen til socialismen i Danmark* (1960)
* *Veje til socialismen i vor tid* (1966)
* *Om socialismens nødvendighed* (1980)
* *Om fredens nødvendighed* (1981)
* *Om nødvendigheden af dansk fredspolitik* (1982)
* *Verden er ung endnu* (1984)
* *En ny verdensorden? Ja tak, men en bedre!* (1991)
* *Indenfor systemet – og udenfor. Erindringer* (1998)
* *Med frygten som drivkraft. Tanker om den kolde krig* (2001)

## Referanser


## Eksterne lenker
*
Holger K. Nielsen

**Holger Kirkholm Nielsen** (født 1950), populært kalt «Røde Holger», er en dansk politiker fra Socialistisk Folkeparti, og Danmarks tidligere utenriksminister. Han var medlem av Folketinget til og med 2019, innvalgt fra 1984 for valgkretser omkring København. I Folketinget sitter han (2007) i Forsvarsudvalget og Kulturudvalget (talsmann for mediepolitikk). Den 16. oktober 2012 blei han utnevnt til dansk skatteminister, noe han var frem til utnevnelsen som utenriksminister. Han var leder for SF fra 1991 til 2005.

Nielsen ble student fra Ribe Katedralskole i 1969 og studerte statsvitenskap og dansk ved Aarhus Universitet 1973–79. Studerte også ved Universitetet i Beograd i 1978.

Han ble ansatt som fullmektig i Energiministeriet 1981-87, avbrutt av en første periode i Folketinget 1984-87. Holger Nielsen var formann for SFU i perioden 1974–77. Han satt i SFs sentralstyre 1976-79 og siden 1984, herunder som partiformann i perioden 1991–2005.

## Bibliografi
* *Fornyelse i dansk politik: SF gennem 20 år* (medforfatter, 1979) 
* *EF* (1982)
* *EF, Europa og os!* (1983) 
* *Frihed i fællesskab* (1994)
* *Venstrefløjen i en ny tid* (2004)

## Referanser


## Eksterne lenker
* 
* 
* 
*
Khimki

**Khimki** (russisk: Химки) er en by i Moskva oblast i Russland. Den ligger ca. 20&nbsp;km nordvest for Moskva sentrum, ved siden av Moskvakanalen. Den hadde .

Byen Khimki ble offisielt grunnlagt i 1939. Den ble etablert rundt en jernbanestasjon med samme navn som hadde eksistert siden 1850 på toglinjen mellom St. Petersburg og Moskva. Khimki ligger nå direkte ved grensen til byen Moskva.

Etter andre verdenskrig ble Khimki vertsby for flere sovjetiske utviklingssentra innen romfart og forsvar, som var de primære arbeidsgivere for størsteparten av byens befolkning. Av denne grunn var Khimki utilgjengelig for alle utlendinger som besøkte Sovjetunionen, til tross for byens beliggenhet ved hovedveien mellom Moskva og hovedstadsområdets viktigste internasjonale lufthavn, Sjeremetjevo. Noen av romfartsbaserte utviklingssentra i Khimki bidrar for tiden til et program for Den internasjonale romstasjonen ISS.

I de siste år har befolkningen i Khimki fortsatt å vokse raskt, på grunn av massiv boligbygging drevet av byens nærhet til kjempebyen Moskva, som er tett befolket og trenger nye områder å ekspandere på.

Byen nyter godt av mye handelsvirksomhet på grunn av dens beliggenhet mellom Moskva og storflyplassen Sjeremetjevo. I Khimki ligger et av de to største kjøpesentrene i Russland, med den franske handelskjeden Auchan og den svenske møbelkjeden IKEA.

## Vennskapsbyer
*  Hrodna, Belarus
*  Poltava, Ukraina
*  Kemer, Tyrkia

## Referanser


## Eksterne lenker
*